స్టీఫెన్ ఫ్లెమింగ్

స్టీఫెన్ పాల్ ఫ్లెమింగ్ (జననం 1973, ఏప్రిల్ 1) న్యూజీలాండ్ మాజీ క్రికెటర్, కోచ్. న్యూజీలాండ్ జాతీయ క్రికెట్ జట్టు మాజీ కెప్టెన్. ప్రస్తుతం ఇండియన్ ప్రీమియర్ లీగ్ జట్టు చెన్నై సూపర్ కింగ్స్ ప్రధాన కోచ్ గా ఉన్నాడు. న్యూజీలాండ్ జాతీయ క్రికెట్ జట్టుకు గొప్ప బ్యాట్స్‌మెన్‌గా పరిగణించబడ్డాడు. ఇతని కెప్టెన్సీలో న్యూజీలాండ్ 2000 ఐసీసీ నాకౌట్ ట్రోఫీని గెలుచుకుంది. ఇతను ఇతర కోచ్‌ల కంటే చెన్నై సూపర్ కింగ్స్‌తో 5 ఐపిఎల్ ట్రోఫీలను గెలుచుకున్నాడు.

క్రికెట్ రంగం 
చురుకైన వ్యూహాత్మక సామర్థ్యాలకు ప్రసిద్ధి చెందిన ఇతను 111 మ్యాచ్‌లతో అత్యధికంగా ఆడిన న్యూజీలాండ్‌ రెండవ టెస్ట్ క్రికెటర్ గా నిలిచాడు. జట్టుకు ఎక్కువ కాలం సేవలందించిన, అత్యంత విజయవంతమైన కెప్టెన్ గా ఉన్నాడు. జట్టుకు 28 విజయాలకు అందించాడు. భారతదేశం, ఇంగ్లాండ్, వెస్టిండీస్, శ్రీలంక, బంగ్లాదేశ్, జింబాబ్వేపై టెస్ట్ సిరీస్‌లను గెలుచుకున్నాడు.

2000 ఐసీసీ నాకౌట్ ట్రోఫీ విజేత కెప్టెన్, ఇది ఇప్పటివరకు వన్డే ఫార్మాట్, పరిమిత ఓవర్ల క్రికెట్‌లో న్యూజీలాండ్ ఏకైక ఐసీసీ ట్రోఫీ. 2005లో ఆస్ట్రేలియాతో జరిగిన చారిత్రాత్మకమైన మొదటి ట్వంటీ20 ఇంటర్నేషనల్‌లో ఫ్లెమింగ్ న్యూజీలాండ్‌కు కెప్టెన్‌గా వ్యవహరించాడు.

2008 మార్చి 26న అంతర్జాతీయ క్రికెట్ నుండి రిటైర్ అయ్యాడు. 2008 ఇండియన్ ప్రీమియర్ లీగ్‌లో చెన్నై సూపర్ కింగ్స్ తరపున US$350,000కి సంతకం చేసిన తర్వాత ఆడాడు, 2009 నుండి జట్టు కోచ్ అయ్యాడు. 2015 ఫిబ్రవరిలో బిగ్ బాష్ లీగ్ మెల్బోర్న్ స్టార్స్ కోచ్‌గా సంతకం చేసాడు. 2018 జనవరి 19న 2018 ఇండియన్ ప్రీమియర్ లీగ్ సీజన్‌లో చెన్నై సూపర్ కింగ్స్ ప్రధాన కోచ్‌గా తన బాధ్యతలను స్వీకరించాడు. కొంతకాలం రైజింగ్ పూణె సూపర్‌జెయింట్‌కు కోచ్‌గా ఉన్నాడు. ఎస్ఏ20 లీగ్ కోసం 2022లో జోబర్గ్ సూపర్ కింగ్స్‌కు ప్రధాన కోచ్‌గా నియమితుడయ్యాడు. 2023లో మేజర్ లీగ్ క్రికెట్‌కు టెక్సాస్ సూపర్ కింగ్స్ కోచ్‌గా కూడా ఎంపికయ్యాడు. ఐపీఎల్‌లో ఇప్పటివరకు అత్యుత్తమ కోచ్‌లలో ఒకడిగా నిలిచాడు.

మూలాలు

బాహ్య లింకులు 
 
 

జీవిస్తున్న ప్రజలు
1973 జననాలు
న్యూజీలాండ్ టీ20 క్రికెట్ క్రీడాకారులు
న్యూజీలాండ్ టెస్ట్ క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు
న్యూజీలాండ్ క్రికెట్ క్రీడాకారులు